b'\n_START_ARTICLE_\nDCC\n_START_PARAGRAPH_\nDCC, Digital Compact Cassette on digitaalinen \xc3\xa4\xc3\xa4nentallennusformaatti, joka hy\xc3\xb6dynt\xc3\xa4\xc3\xa4 magnetoituvaa nauhaa. Formaatin kehitt\xc3\xa4jin\xc3\xa4 toimivat Philips ja Matsushita vuoden 1992 loppupuolella._NEWLINE_DCC-kasetin markkinointi oli samantyyppist\xc3\xa4 kuin tavallisella Philipsin jo vuonna 1963 kehitt\xc3\xa4m\xc3\xa4ll\xc3\xa4 analogisella C-kasetilla (Compact Audio Cassette, Music Cassette)._NEWLINE_DCC-formaatti kilpaili erityisesti Sonyn ja TDK:n kehitt\xc3\xa4m\xc3\xa4n MiniDiscin (MD) kanssa, joka niin ik\xc3\xa4\xc3\xa4n tuli markkinoille vuonna 1992._NEWLINE_Toinen DCC:n kanssa kilpaileva formaatti oli Digital Audio Tape (DAT-nauha), mutta sek\xc3\xa4\xc3\xa4n ei saanut laajempaa menestyst\xc3\xa4 ilmestyess\xc3\xa4\xc3\xa4n vuonna 1992 lukuun ottamatta l\xc3\xa4hinn\xc3\xa4 ammatti- ja harrastelijamuusikoita sek\xc3\xa4 TV- ja radiotuotantoa. DCC oli edullisempi kuin DAT ja DCC:n etuna oli my\xc3\xb6s formaatin taaksep\xc3\xa4in yhteensopivuus eli DCC-kasettinauhureilla pystyy toistamaan my\xc3\xb6s tavallisia analogisia C-kasetteja.'